|  |  |
| --- | --- |
| **MESTNA OBČINA PTUJ**  ŽUPAN |  |

Številka: 478-72/2017

Datum: 21. 6. 2018

**MESTNEMU SVETU**

**MESTNE OBČINE PTUJ**

**Zadeva: Predlog Sklepa o prodaji nepremičnine katastrska občina 387 Kicar parcela**

**792/8**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07)

in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17), predlagam mestnemu svetu v obravnavo in sprejem predlog Sklepa o prodaji nepremičnine katastrska občina 387 Kicar parcela 792/8.

**Miran SENČAR,**

**župan Mestne občine Ptuj**

Priloga:

* predlog sklepa z obrazložitvijo

Predlog

Julij 2018

Na podlagi 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj, na \_\_\_ seji, dne \_\_\_ julija 2018, na predlog župana sprejel naslednji

**S K L E P**

Proda se nepremičnina katastrska občina 387 Kicar parcela 792/8 (ID 6876219), v izmeri 813 m2.

Izhodiščna vrednost nepremičnine znaša 931,00 EUR (stavbno zemljišče – 6,23 EUR/m2; kmetijsko zemljišče – 0,93 EUR/m2). V vrednosti ni zajet davek.

Prodaja navedene nepremičnine se v skladu s 54. členom Zakona o stvarnem premoženju države in samoupravnih lokalnih skupnosti opravi po metodi neposredne pogodbe.

Ta sklep prične veljati z dnem sprejema na Mestnem svetu Mestne občine Ptuj.

Številka: 478-72/2017

Datum:

O b r a z l o ž i t e v :

**a.) Pravna podlaga:**

Predlagana prodaja se bo izvedla v skladu z določili Zakona o stvarnem premoženju države in samoupravnih lokalnih skupnosti (Uradni list RS, št. 11/18) po metodi neposredne pogodbe. Namera o sklenitvi neposredne pogodbe bo objavljena na spletni strani Mestne občine Ptuj najmanj 20 dni pred nameravano sklenitvijo neposredne pogodbe in bo objavljena najmanj 20 dni. Prodajalec bo z zainteresiranimi osebami opravil pogajanja o ceni in o drugih pogojih pravnega posla. Navedena nepremičnina se bo prodala na podlagi Sklepa o določitvi skupne vrednosti nepredvidenih pravnih poslov, ki niso zajeti v Načrtu ravnanja z nepremičnim premoženjem Mestne občine Ptuj za leto 2018 (Ur. vestnik Mestne občine Ptuj, št. 2/18). Gradivo je predhodno obravnavala Komisija za ravnanje s stvarnim premoženjem Mestne občine Ptuj.

**b.) Predmet in obseg stvarnega premoženja:**

* Nepremičnina v katastrski občini 387 Kicar parcela 792/8, v izmeri 813 m2.

****

* Nepremičnina se večinoma nahaja v območju kmetijskih zemljišč (96%), zahodni del parcele pa v območju stavbnih zemljišč (4%).
* Prostorski izvedbeni akt: OPN
* Nepremičnina v naravi predstavlja opuščeno dostopno pot, ki dejansko že predstavlja del sosednje nepremičnine v zasebni lasti.
* Nepremičnina bo prodana po načelu videno kupljeno. Kupec bo s sklenitvijo pogodbe izrecno potrdil, da je seznanjen z dejanskim in pravnim stanjem predmetne nepremičnine, zato iz tega naslova zoper prodajalko ne bo mogel uveljavljati nobenih zahtevkov.

**c.) Pravni pregled stanja stvarnega premoženja:**

Pri navedeni nepremičnini je sicer na dan vpogleda v zemljiško knjigo (21.6.2018) še razvidna vknjižba javnega dobra, vendar je v zvezi z navedenim Mestni svet Mestne občine Ptuj na svoji 41. seji, dne 18.6.2018, že sprejel Sklep o ukinitvi statusa grajenega javnega dobra št. 007-10/2018. Postopek izbrisa je tako v teku.

**č.) Ocenitev stvarnega premoženja:**

Cenilno poročilo je izdelala družba GIM OV d.o.o., Gregorčičeva ulica 11, 2000 Maribor.

Vrednost nepremičnine katastrska občina 387 Kicar parcela 792/8, ki jo odstopa Mestna občina Ptuj, znaša za stavbni del zemljišča 6,23 EUR/m2 in za kmetijski del zemljišča 0,93 EUR/m2.

**d.) Stroški pravnega posla:**

Kupec prevzame stroške davka, izdelave cenilnega poročila, notarskih storitev ter vknjižbe lastninske pravice na svoje ime in v svojo korist v zemljiški knjigi.

Na podlagi navedenega mestnemu svetu predlagam obravnavo in sprejem sklepa v predloženem besedilu.

Pripravila: Miran SENČAR,

Nina M. Ogrizek župan Mestne občine Ptuj